钦定古今图书集成/理学汇编/字学典/第117卷 > 谢章
## 钦定古今图书集成/理学汇编/字学典/第117卷 > 谢章

按《天衢舒啸集》：谢章《隶书歌》云：“君不见天雨粟，泣魑
魅，苍颉制字泄天秘。蝌蚪之文久茫然，史籀秦斯两
相继。大小二篆生八分，此后六书从简易。邕邈隶字
近古淳，羲旭行草纷如云。谢章读书隶更好，使我见
之过所闻。不求妍巧自奇拙，禹鼎周彝文断缺。连昌
宫中坠井钗，赤壁江底沈沙铁。鱼鱼雅雅锥画深，一”
字岂但值百金。冠冕佩玉古君子，天生古貌多古心。
春蚓秋蛇世交错，嗟我豪端久荒落。墨池风暖白日
长，正欲相从谢章学。